Kevredad UDB Penn-ar-Bed a chalv an holl zemokratourien : an hiniennoù, ar strolladoù politikel hag izili ar chevredigezhioù… den em vodañ dirak Prefeti Kemper da 11 eur, dar sadorn 19 a viz Ewen, evit goulenn groñs digant gouarnamant Nicolas Sarkozy dilezel e raktres Adreizhañ tiriadoù ar Stad-Chall.    Da vare votadegoù rannvro 2010 e oa bet savet  raktres politikel listenn Europa Ekologiezh Breizh en ur gemer harp war stern an emrenerezh evit Breizh ; eus he zu al listenn PS he doa goulennet e vefe muioch a challoudoù gant ar chuzul rannvro. An div listenn-se o doa rastellet ouzhpenn 57% eus ar votoù hag en enep e oa bet dastumet gant al listenn UMP un tamm nebeutoch evit 33% eus ar votoù. Evit afer-se e vez graet fae gant gouarnamant Nicolas Sarkozy war disochoù an doare referendom-se, peogwir e aozont, hiziv-an-deiz, adkreizenañ ar Stad-Chall.    Ma vez lakaet ar raktres-se e pleustr vo fall ar jeu evit an demokratelezh zo un tamm anezhi, choazh da verañ rannvro Breizh :    Dispennet vo ar galloud zo anvet « Barregezh hollek »     Gant ar Rannvroioù, ouzhpenn o  barregezhioù dre-ret, ne chomo gante nemet ar gwir dober war-dro tri zachenn : ar sport, ar sevenadur hag an touristelezh. (mennad degemeret gant Breujoù Pariz dan 8 a viz Ewen 2010). Ha neo vo ket uhel skoazelloù ar chuzul rannvro gant ar chrennet vo bet e vudjedoù gant ar Stad.    Dispennet vo an taos micherel    Gant dispenn an taos micherel hag ar berr e vo an archant ma vez lakaet ar raktres nevez e pleustr e vo, muioch-mui, ar rannvroioù dindan dalch ar Stad.  « Roadennoù » ar Stad dar rannvroioù a dremeno eus an 50% eus ar budjed da 90% eus ar budjed. Sklaer evel lagad an naer eo choari a Stad a fell dezhi rediañ ar rannvroioù da vezañ mergodennoù etre he daouarn. Ar Stad a zivizo eus pep tra e Pariz e-giz ma veze gant an EPR a-raok 1982.    Ar « guzulierien tiriad » vo dilennet er chantonioù    E rannvro Breizh e chomo 191 kuzulier tiriad e plas an 83 kuzulier rannvro hag an 201 kuzulier kanton zo bremañ.  Div dro vo dar votadeg hag e vo dav kaout 12,5% eus ar votoù bet evit gellout kemer perzh en eil tro.    Distro dar bloavezhioù 1970    Ne vo ket ken eus ar guzulierien rannvro, dilennet war dachenn ar rannvro, met kuzulierien tiriad, dilennet e kantonioù, pep hini anezhe a zifenno e gorn-bro ha neo ket interestoù Breizh hag ar Vretoned ken. Hag ouzhpenn-se ne vo ket ken eus ar barregezh hollek. ; ha berr vo ar budjed gant un nebeud a archant a vo roet gant ar  Stad dar rannvro. Beze cheller embann ma vez kaset da benn vat ar raktres-se eo fin buhez rannvro Breizh e-giz tachenn da ziviz eus dazont ar Vretoned.     Evit stourm a-enep « fall gouarnourez » hor Bro gant Nicolas Sarkozy, un dra nemeti, kaout an emrenerezh e Breizh.    Nheller ket degemer ken ma chomo ken izel budjed rannvro Breizh- Breizh diframmet, atav, al Liger-Atlantel diouti- ; pa sav a-boan da ur miliard a euroioù he budjed hini Bro-Skos a sav da 32 miliard a euroioù. Gant  ar budjed-se hag ar statud a emrenerezh he deus Bro-Skos, e chell, da skouer, postañ kalz a archant evit reiñ lañs dan energezhioù tennet eus nerzhioù an natur :rodoù-avel war an douar, war ar mor, dindan ar mor hag ivez an energiezh tennet eus an houlenn.     E Breizh evit gallout skoazellañ raktresoù zo a denn eus an ekonomiezh, evit merañ politikerezh an dour, skoazelloù ar PAC, an energezhioù, hag ar politikerezh a denn eus ar sevenadur hag eus kelannurezh ar yezhoù… e ranko rannvro  Breizh kaout galloudoù hag archant a-walch da gas ar raktresoù-se da benn vat…Da lâret eo kaout ur statud a emrenerezh.    Neus ket da dabutal, e mod ebet, diwar-benn raktres Adreizhañ tiriadoù ar Stad-Chall Nicolas Sarkozy. Ar raktres fall-se zo da vezañ kaset dar blotoù, ha mat pell zo !